text: Kandidat vil slås for regionerne
  13 september 2011 kl. 14.19
  Anni Matthiesen, folketingskandidat for Venstre i Vejen, vil tage en alvorlig snak med partitoppen, hvis hun kommer i Folketinget. Hun vil nemlig ikke gå med til at nedlægge regionerne.
  - Jeg synes, det er vigtigt, at vi som borgere stadig kan have indflydelse på tingene. Derfor er jeg nervøs for, at sundhedsbestyrelser skal til at styre sygehusene, siger Venstre-kvinden.
  Hun henviser til, at regionsrådsmedlemmerne er folkevalgte, selv om regionsrådene ikke kan opkræve skat.
  - Jeg håber jo på, at jeg kan være med til at tage nogle drøftelser i folketingsgruppen. Andre i gruppen har formentlig samme holdning, så vi kan få forslaget taget af bordet, siger hun.
  - Vi må tage udgangspunkt i, hvad der er bedst for patienterne, og jeg tror ikke, at de vil have let ved at blive hørt, hvis sygehusene skal styres af nogle bestyrelser, understreger hun.
  Anni Matthiesen bliver ikke overraskende bakket om at regionrådsformand Carl Holst (V), Region Syddanmark.
  